《千秋岁引 丽谯》
明代·夏允彝

泽国微茫，海滨寥廓，万堞孤城逼天角。云外龙车碧树悬，霜前雁字当窗落。

苧城花，秦山月，都萧索。

刺史风流推琴鹤，暇日高吟倚轩阁，酾酒新亭几忘却。

三泖沙明绕郡楼，九峰岚翠扶城郭。铜壶响，晓更催，宛如昨。

作者简介：（?—1645）明松江府华亭人，字彝仲。好古博学，工诗文。与陈子龙等结几社，与复社相应和。崇祯十年，与陈子龙同第进士。授长乐知县，善决疑狱。南明弘光时官吏部考功司主事，未就职。南都亡后，入总兵吴志葵军抚清，无成。闻侯峒曾死，为经纪其丧。事毕，自沉松塘死。